Apr 12,2015
కామధేను పెయింట్స్‌ దక్షిణాదికి విస్తరణ
          హైదరాబాద్‌ : భారత్‌లో అత్యంత వేగంగా వృద్ధి చెందుతున్న ప్రముఖ పెయింట్‌ బ్రాండ్‌ కామధేను పెయింట్స్‌ దక్షిణ భారతదేశంలో కంపెనీ విస్తరిస్తోంది. ఈ మేరకు కంపెనీ డైరెక్టర్లు సౌరభ్‌ అగర్వాల్‌, సచిన్‌ అగర్వాల్‌ ప్రకటన విడుదల చేశారు. హైదరాబాద్‌లో లేక తమిళనాడులో ఒక తయారీ కేంద్రాన్ని ఏర్పాటుకు సన్నాహాలు చేస్తున్నామని తెలిపారు. పెయింట్స్‌, ప్రీమియం క్వాలిటీ బార్లు, స్ట్రక్చరల్‌ స్టీల్‌, ప్లైఉడ్‌, ఇతర కన్‌స్ట్రక్షన్‌ మెటీరియల్స్‌ను కంపెనీ తయారు చేస్తుందని తెలిపారు. సంస్థ వార్షిక టర్నోవర్‌ 6 వేల కోట్ల రూపాయలు అని తెలిపారు. ఉత్తర, పశ్చిమ భారత దేశంలో 200 కోట్ల రూపాయల టర్నోవర్‌ సాధించామని తెలిపారు. దక్షిణాన వేగంగా విస్తరించడానికి కంపెనీ ఈ ఆర్థిక సంవత్సరంలో భారీ ఎత్తున పెట్టుబడులు పెట్టనున్నామని పేర్కొన్నారు. కంపెనీకి దేశవ్యాప్తంగా 50కి పైగా మానుఫాక్చరింగ్‌ యూనిట్లు, పెయింట్‌ డివిజన్‌కి 4వేల మంది డీలర్లు, స్టీల్‌ డివిజన్‌కి 3500 మంది డిస్ట్రిబ్యూటర్లు, డీలర్లు ఉన్నారని తెలిపారు.
మీ స్నేహితులకు రికమెండ్ చెయ్యండి